
Referat af ordinært virksomhedsmøde i DanPilot 25. april 2019 


Den 25. april 2019 blev der afholdt ordinært virksomhedsmøde i DanPilot (CVR nr. 30071735), 
Hos Erhvervsministeriet, Slotsholmsgade 10, 1216 København V. 


Den danske stat var repræsenteret ved Erhvervsministeriet v/departementschef Michael Dithmer. 

Til stede var endvidere bestyrelsesformand, Søren Jespersen, næstformand Marianne Granhøj samt 
bestyrelsesmedlemmerne Dina Raabjerg, Henrik Bach Mortensen, Ole Philipsen, Peter Herskind, 
Claus Lambek Kristensen og Peter Nordahl Thomsen. 


Fra Rigsrevisionen deltog specialkonsulent Jette Lauritzen. 
Fra Deloitte deltog statsautoriseret revisor Nikolaj Johnsen. 
Fra DanPilot deltog konstitueret Rasmus Møller Madsen. 


Endelig deltog fra Erhvervsministeriet administrationsdirektør Torben Skovgaard Andersen, 
kontorchef Niels Peter Fredslund, fuldmægtig Pernille Lykke Hemme Hvolgaard samt advokat 
Peter Hedegaard Madsen fra Kammeradvokaten. 


Virksomhedsmødet var åbent for pressen. 
0000000 


Der forelå følgende dagsorden: 


Udpegning af dirigent. 

Bestyrelsens mundtlige beretning om DanPilots virksomhed i det forløbne år. 

Forelæggelse af årsrapport med revisionspåtegning til godkendelse. 

Beslutning om anvendelse af overskud eller dækning af underskud i henhold til den godkendte 

årsrapport, herunder fastsættelse af eventuelt udbytte. 

5. Bestyrelsens orientering om forventede tiltag af politisk eller økonomisk interesse i det 
kommende år, samt en orientering om bestyrelsens forventninger til resultaterne for de 
kommende år. 

6. Eventuelle forslag fra erhvervsministeren eller bestyrelsen. 

7. Valg af medlemmer til bestyrelsen, herunder formand og næstformand, samt orientering om 
bestyrelseskandidaters erhvervsmæssige baggrund og ledelseshverv i danske og udenlandske 
virksomheder. 

8. Valg af statsautoriseret revisor. 


FEBER 

9. Eventuelt. 


Ad1 
Til dirigent valgtes advokat Peter Hedegaard Madsen. 


Dirigenten takkede for hvervet og konstaterede, at virksomhedsmødet var lovligt indkaldt, at 
dagsordenen var i overensstemmelse med vedtægten, og at virksomhedsmødet var be- 
slutningsdygtigt. 


Ad 2 
Formanden aflagde beretning for DanPilot, og fremhævede navnlig fire væsentlige forhold fra 
2018: 


Virksomheden måtte indgå en ny overenskomst med Lederne Søfart. Det hidtidige aftalegrundlag, 
som stammede helt tilbage fra tiden under forsvaret, gav lodserne en stærk forhandlingssituation og 
mulighed for ensidigt at opsige alle aftaler. Overenskomstresultatet afspejler dette, og blandt de 
største ændringer er, at lodserne har opnået væsentlige ændringer i arbejds- og hviletidsreglerne, 
som er omkostningskrævende at indfri. Det har DanPilot fået balanceret i den nye overenskomst, 
men det har betydet, at virksomheden både har måtte ansætte flere folk og ændre markant i den 
måde, der disponeres lodsressourcerne på. 


Det har krævet væsentlige og systemkrævende omstillinger, men det er lykkedes uden at 
kompromittere sikkerheden og kvaliteten i lodsydelsen. I sagens natur er det blevet en dyrere 
overenskomst, end bestyrelsen havde ønsket sig, navnlig i lyset af, at DanPilot står overfor en 
liberalisering af lodsmarkedet, hvor DanPilots konkurrenceevne i forhold til både danske og ikke 
mindst udenlandske lodserier skal stå sin prøve. Der er igangsat en række aktiviteter for at 
neutraliserer de øgede omkostninger som denne overenskomst har påført selskabet. 


2018 blev året, hvor DanPilot for alvor tog fat på at udvikle og fremtidssikre lodsydelsen gennem 
øget digitalisering. Virksomheden har investeret både tid og penge i at være længst fremme i 
udviklingen af nye lodsningsprodukter. I Nyborg Havn forbereder DanPilot forsøg med 
droneassisteret lodsning, i første fase med særligt fokus på havnelodsningerne. Der er indgået 
samarbejde med Maersk om forsøg med landbaseret lodsning af transitskibe — et samarbejde som 
vil betyde, at lodsen sidder i et kontrolcenter på land og logge sig ind i skibets systemer og derfra 
yder besætningen rådgivning. 


DanPilot har tillige investeret i et nyt disponeringssystem, som skal give bedre beslutningsstøtte til 
disponeringen af lodser, bådmænd, lodsbåde, biler mv., og dermed optimerer selskabets 
ressourceanvendelsen. 


Et andet projekt er ”Under keel clearance”, hvor DanPilot kan hjælpe skibe, der er lastet til fuld 
dybgang med at udnytte de muligheder, vind og vejr giver for at anløbe danske havne sikkert og 
med optimeret last. Der er således i 2018 kastet væsentlig energi ind i at fremtidssikre DanPilots 
lodsningsprodukt, og virksomheden har opnået en førende position på området også internationalt. 
Denne udvikling vil fortsætte, herunder med yderligere investeringer i ekspert-bistand og i 
etablering af de fysiske rammer. 

DanPilot har en vision om at etablere et navigational control center, som både skal samle op n 
og udvikling samt skal være centrum for de konkrete forsøg. DanPilot har fået god støtte både fra 
Søfartsstyrelsen og fra bl.a. Den Maritime Fond. Det forventes, at de første egentlige test med 
droner, med landbaseret transitlodsning og med optimering af under keel clearence kan finde sted i 
2019. 


I 2018 er der taget yderligere skridt til omstilling af virksomheden til et fuldt liberaliseret 
lodsmarked. DanPilot har fået leveret 13 af i alt 17 nye både og fortsat fornyelsen og forenklingen 
af DanPilots geografi gennem færre og mere moderne lodsstationer. Og samarbejderne med lokale 
lodserier er styrket for at sikre optimering af beredskabsomkostningerne. 


De tidligere års reduktion af lodsernes overarbejde blev brudt i 2018. Det skyldes flere forhold, 
herunder, men ikke udelukkende, de omtalte ændringer i lodsernes overenskomst. 2018 har været et 
skridt i den forkerte retning hvad angår overtidsforbruget. Der er både blevet brugt flere timer og 
flere omkostninger på overarbejde i 2018 end i 2017. Overordnet går det nu i den rigtige retning, 
men der er et stykke vej endnu. Virksomheden har formået i 4. kvartal at få udviklingen tilbage på 
sporet, og baseret på første kvartal af 2019 ser det også fornuftigt ud. 


DanPilot har i 4. kvartal af 2018 og ligeledes i 1. kvartal af 2019 det laveste overarbejdsforbrug i 
nyere tid, og vel at mærke på et højere aktivitetsniveau end de foregående år. Vi forsætter arbejdet 
med at reducerer overarbejdsniveauet, men vi kan naturligvis ikke drive et beredskab af denne natur 
helt uden overarbejde. Bestyrelsen vil derfor i 2019 i dialog med ministeriet søge at fastlægge en 
realistisk målsætning og dermed et bench mark som virksomheden kan styre efter. 


Departementschef Michael Dittmer kvitterede for resultaterne i 2018 som ikke gav anledning til 
bemærkninger. 


Ad 3 
Konstitueret direktør, Rasmus Møller Madsen forelagde årsrapporten for 2018. 


Omsætningen er gået frem med 34,4 mio. kr. Det dækker både over øgede priser, da 
havnesegmentet skal bringes i balance og over udvidelse af samarbejdet med datterselskabet Belt 
Pilot ApS som er kommet til i 2018. 


Resultatet er på niveau med den målsætning, der er aftalt med DanPilots ejer. Når resultatet trods en 
omsætningsfremgang er lavere end året før, skyldes det flere forhold: Overarbejdsforbruget blev 
som nævnt større end året før; den nye overenskomst er dyrere for DanPilot end den hidtidige 
overenskomst både i direkte udgifter til lodsressourcer og til transport; antallet af havnelodsninger 
er vokset, og eftersom det segment giver underskud, vil øget aktivitet på dette segment lejre sig som 
mindre indtjening; sammenholdt med året før er der flere omkostninger til renter og afskrivninger 
som følge af de investeringer, DanPilot har gennemført navnlig i nye lodsbåde. 


Egenkapitalen er vokset med knap 9% - i kroner og øre svarer det til årets resultat. 

Segmentfordelt er det fortsat i transitsegmentet, DanPilot tjener sine penge, mens havne 

fortsat er tabsgivende. Det kan hertil bemærkes, at DanPilot fra 2017 til 2018 har et 
underskuddet på havnelodsninger fra 26,3 mio. kr. i 2017 til 24,6 mio. kr. i 2018. Målet om at 
bringe havnelodsningerne i nul har i 2018 været udfordret af, at der er sket en stigning i 
havnesegmentet. 


Antallet af lodsninger er som det fremgår stigende. Det dækker over pæn — men desværre jo ikke 
overskudsgivende — vækst på havnesegment mens transitlodsningerne er marginalt faldende. 


I årsrapporten henvises til DanPilots CSR-Rapport. DanPilots kerneopgave er at sikre havmiljøet og 
sejladssikkerheden. I rapporten søges den samfundsmæssige betydning af lodsning gennem dansk 
farvand synliggjort, og DanPilot har søgt at vise, hvordan virksomheden arbejder dynamisk med 
begreber som sikkerhed og miljøbevidsthed både i relation til kerneopgaven men også i relation til 
medarbejdere og organisationen DanPilot. Med rapporten ønsket det at tydeliggøre DanPilots rolle, 
og virksomheden håber og tror, at rapporten vil blive læst med interesse både af offentligheden og 
vores nærmeste samarbejdspartnere og kunder. Rapporten understøtter desuden den stolthed, som er 
en betydelig del af virksomhedens dna. 


Årsregnskabet er revideret af såvel Rigsrevisionen som Deloitte, og som det fremgår aflægges 
regnskabet med en blank påtegning og med en meget god vurdering af kvaliteten af 
regnskabsmaterialet fra de to revisorer. 


Departementschef Michael Dithmer kaldte årets resultat for tilfredsstillende, og årsberetningen blev 
herefter godkendt af Erhvervsministeriet 


Ad 4 
Bestyrelsen havde indstillet, at årets resultat blev fremført til næste regnskabsår i overensstemmelse 
med det i årsrapporten anførte. 


Indstillingen blev godkendt af Erhvervsministeriet. 


AdS5 
Formanden bemærkede, at bestyrelsen har tre store fokusområder for 2019: 


1) DanPilot er som ét blandt tre statslige selskaber udvalgt til at gennemgå et strategiarbejde 
med deltagelse af såvel Erhvervsministeriet som Finansministeriet. Dette arbejde vil 
formentlig lægge spor ud for DanPilots fremtidige rolle i lodsmarkedet og dermed for 
måden selskabet er organiseret på og løser sine opgaver på. Strategiarbejdet er endnu ikke 
påbegyndt, men der er et fælles ønske om, at der relativt hurtigt kan opnås et resultat, også 
fordi dette vil have væsentlig betydning for udformningen af en ny lodslov. 


2) Fra 2020 forventes lodsmarkedet fuldstændig liberaliseret. Det lovforberedende arbejde 
herom vil helt naturligt trække på de strategiske overvejelser nævnt ovenfor. Noget af det, 
der skal afklares, er krydsfeltet mellem at DanPilot skal drives lønsomt i et fuldt liberaliseret 
marked, med danske og forventeligt udenlandske aktører, og så beredskabsforpligtelsen til at 

stille lods overalt i dansk farvand til alle skibe, der ønsker det. Res 
liberaliseringsprocessen vil have væsentlig betydning for DanPilot både størrelsesmå 
organisatorisk og økonomisk. 


3) Lodsydelsen er i åbenbar risiko for at blive disrupted af ny teknologi, hvor skibene enten 
kan sejle selv eller kan basere sig på landbaserede rådgivningsydelser. Det er et område i 
stærk udvikling, og som allerede nævnt deltager DanPilot aktivt i udviklingen, både fordi 
det giver mulighed for at levere nye, bedre og sikre produkter til kunderne, og for at undgå, 
at virksomheden bliver overhalet af den teknologiske udvikling. DanPilot forventer i løbet af 
2019 at styrke sin deltagelse gennem udvidelse eller tilpasning af eksisterende projekter 
samt tilkøb eller opdyrkning af nye kompetencer og infrastruktur mv. 


DanPilot får medio juni ny administrerende direktør. Den nye direktør, Erik Merkes Nielsen, 
kommer med en solid baggrund fra det maritime miljø både i Danmark og internationalt, og 
bestyrelsen er sikker på, at det vil tilføre viden og energi til virksomheden i den kommende og 
meget spændende periode for DanPilot. 


Afslutningsvis takkede formanden DanPilots medarbejdere for en solid og målrettet indsats i det 
forgangne år. 


Departementschef Michael Dittmer tilkendegav, at der i Erhvervsministeriet er opmærksomhed 
omkring at sikre, at en liberalisering af lodsmarkedet udformes, så DanPilot fortsat er økonomisk 
rentabelt også efter en ændring af lodsloven herunder under hensyn til, at DanPilot fortsat må 
forventes at skulle varetage en forsyningspligt overfor skibe, der ønsker lods. 


Departementschefen kvitterede for DanPilots bemærkninger om sammenhængen mellem en 
lovændring og en strategiproces og den proaktive tilgang til at finde en model for DanbPilots 
fremtidige rolle. 


Ad 6. 
Der forelå ikke forslag til behandling. 


AdT. 
Erhvervsministeriet genudpegede følgende medlemmer til bestyrelsen for perioden frem til det 
ordinære virksomhedsmøde 2020: 


-… Søren Jespersen (bestyrelsesformand) 

-…… Marianne Granhøj (næstformand) 

-… Dina Raabjerg (bestyrelsesmedlem) 

- Ole Philipsen (bestyrelsesmedlem) 

-… Henrik Bach Mortensen (bestyrelsesmedlem) 


Ad 8. 
Bestyrelsen havde indstillet, at Deloitte statsautoriseret revisionspartnerselskab blev valgt som 
virksomhedens statsautoriserede revisor. 

Erhvervsministeriet tiltrådte indstillingen. 
Ad9 
Departementschef Michael Dittmer takkede såvel bestyrelsen som medarbejderne i DanPilot for en 
stor og dedikeret indsats i det forgangne år. 

---000--- 
Dirigenten konstaterede herefter, at alle punkter på dagsordenen var udtømt. Herefter blev 
virksomhedsmødet hævet. 


Som dirigent: 


København, den 3. maj 2019 


Peter Hedegaard Madsen 
Advokat 

